CELEX: 62020TA0010
Language: bg
Date: 2022-03-09 00:00:00
Title: Дело T-10/20: Решение на Общия съд от 9 март 2022 г. — Италия/Комисия (ЕФГЗ и ЕЗФРСР — Разходи, изключени от финансиране — Режим на помощи за площ — Финансови корекции — Член 52, параграф 2 от Регламент (ЕС) № 1306/2013 — Член 12, параграфи 2 и 6 от Делегиран регламент (ЕС) № 907/2014 — Определение за „постоянно затревена площ“ — Член 4, параграф 1, буква з) от Регламент (ЕС) № 1307/2013 — Организиране на производители и оперативни програми — Членове 26, 27, 31, 104 и 106 от Регламент за изпълнение (ЕС) № 543/2011 — Член 155 от Регламент (ЕС) № 1308/2013 — Делегиран регламент (ЕС) № 499/2014 — Процедура за възлагане на обществени поръчки — Член 24, параграф 2, буква в) и член 26, параграф 1, буква г) от Регламент (ЕС) № 65/2011 — Член 48, параграф 2 и член 51, параграф 1 от Регламент за изпълнение (ЕС) № 809/2014 — Риск от финансови щети)

16.5.2022   
            
            
               BG
            
            
               Официален вестник на Европейския съюз
            
            
               C 198/31
            
         
      Решение на Общия съд от 9 март 2022 г. — Италия/Комисия
      (Дело T-10/20) (1)
      
      (ЕФГЗ и ЕЗФРСР - Разходи, изключени от финансиране - Режим на помощи за площ - Финансови корекции - Член 52, параграф 2 от Регламент (ЕС) № 1306/2013 - Член 12, параграфи 2 и 6 от Делегиран регламент (ЕС) № 907/2014 - Определение за „постоянно затревена площ“ - Член 4, параграф 1, буква з) от Регламент (ЕС) № 1307/2013 - Организиране на производители и оперативни програми - Членове 26, 27, 31, 104 и 106 от Регламент за изпълнение (ЕС) № 543/2011 - Член 155 от Регламент (ЕС) № 1308/2013 - Делегиран регламент (ЕС) № 499/2014 - Процедура за възлагане на обществени поръчки - Член 24, параграф 2, буква в) и член 26, параграф 1, буква г) от Регламент (ЕС) № 65/2011 - Член 48, параграф 2 и член 51, параграф 1 от Регламент за изпълнение (ЕС) № 809/2014 - Риск от финансови щети)
      (2022/C 198/43)
      Език на производството: италиански
      
         Страни
      
      
         Жалбоподател: Италианска република (представители: G. Palmieri, подпомагана от C. Gerardis, G. Rocchitta и E. Feola, avvocati dello Stato)
      
         Ответник: Европейска комисия (представители: P. Rossi, J. Aquilina и F. Moro)
      
         Предмет
      
      Искане на основание член 263 ДФЕС за отмяна на Решение за изпълнение (ЕС) 2019/1835 на Комисията от 30 октомври 2019 година за изключване от финансиране от страна на Европейския съюз на някои разходи, направени от държавите членки по линия на Европейския фонд за гарантиране на земеделието (ЕФГЗ) и на Европейския земеделски фонд за развитие на селските райони (ЕЗФРСР) (ОВ L 279, 2019 г., стр. 98), в частта, в която се отнася до някои направени от Италианската република разходи
      
         Диспозитив
      
      
                  1)
               
               
                  Отменя Решение за изпълнение (ЕС) 2019/1835 на Комисията от 30 октомври 2019 година за изключване от финансиране от страна на Европейския съюз на някои разходи, направени от държавите членки по линия на Европейския фонд за гарантиране на земеделието (ЕФГЗ) и на Европейския земеделски фонд за развитие на селските райони (ЕЗФРСР), в частта, в която налага на Италианската република корекция с фиксирана ставка 2 % относно предоставените на Италия помощи за площ в размер на 143 924 279,14 EUR за референтните години 2015 и 2016, и корекция с фиксирана ставка 10 % в размер на 72 704,23 EUR относно извадка/плащане № 8 за Община Камполи Монте Табурно в изпълнение на мярка 322, която е част от мерките в полза на развитието на селските райони за референтните години 2014, 2015 и 2016.
               
            
                  2)
               
               
                  Отхвърля жалбата в останалата част.
               
            
                  3)
               
               
                  Италианската република и Европейската комисия понасят направените от тях съдебни разноски.
               
            
         (1)  ОВ C 68, 2.3.2020 г.